stanford-oval/wikipedia huggingface dataset:
Pyörätuolitennis

Stefan Jungermann lyömässä aloitusta Wimbledonissa 2005.
Pyörätuolitennis on tenniksen pohjalta kehitetty vammaisurheilulaji, jota pelataan pyörätuolissa istuen. Lajissa käytetyt pyörätuolit tehdään jokaisen pelaajan tarpeiden mukaan, mutta lajin harrastuksen voi aloittaa myös tavallisella aktiivikäyttöön tarkoitetulla pyörätuolilla. Pyörätuolissa voi olla kolme tai neljä pyörää. Tavallisesta tenniksestä säännöt eroavat siten, että pallo saa pompata kentästä kaksi kertaa. Lajia voivat harrastaa myös vammattomat pelaajat.
Pyörätuolitennistä on pelattu noin kolmekymmentä vuotta, laji on peräisin Yhdysvalloista. Lajin kattojärjestö, kansainvälinen pyörätennisliitto, perustettiin vuonna 1988. Suomessa lajia on pelattu vuodesta 1993. Aluksi lajin levittämisestä vastasi Suomen Invalidien Urheiluliitto (SIU). Myöhemmin mukaan tuli myös Suomen Tennisliitto, joka järjesti lajin maajoukkuetoimintaa. Paralympialaisissa suomalaisia pyörätuolitenniksen pelaajia on nähty vuoden 1996 Atlantan kisoista lähtien.
Aiheesta muualla

Kuvia tai muita tiedostoja aiheesta Pyörätuolitennis Wikimedia Commonsissa
Raikku

Raikku sijaitsee Vehoniemenharjun eteläpuolella, kuvan etualalla.
Raikku on Kangasalan osa-alue ja kaupunginosa 18. Siellä sijaitsee Raikunjärvi.
Pohjoislampi (Mikkeli)

| Pohjoislampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°42′24″N, 27°00′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.923.1.154
Mittaustietoja
Pinnankorkeus:  96,5 m  
Pituus:  340 m  
Leveys:  220 m  
Rantaviiva:  0,981 km  
Pinta-ala:  4,978 ha  
Saaria:  ei saaria 
 fiPohjoislampi 
Pohjoislampi tai Hanhilampi on Etelä-Savossa Mikkelissä  Otavan lähellä sijaitseva lampi.
Maantietoa

Lampi on 340 metriä pitkä, 220 metriä leveä, ja sen pinta-ala on 5,0 hehtaaria. Lammella ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 96,5 metriä mpy.
Punamedestäjä

| Punamedestäjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Punamedestäjät Aethopyga
Laji::  temminckii
Kaksiosainen nimi
 Aethopyga temminckii  Müller, 1843 
Katso myös
   Punamedestäjä Wikispeciesissä   Punamedestäjä Commonsissa 
Infobox OKNimi-testi OKIUCN-testi OK: 
Punamedestäjä (Aethopyga temminckii) on Kaakkois-Aasiassa tavattava medestäjien heimoon kuuluva varpuslintu. Sitä pidettiin aiemmin samana lajina tulimedestäjän (Aethopyga mystacalis) kanssa.
Plus (yhtye)

Plus oli suomalainen pop-yhtye, joka oli aktiivinen vuosina 1996–1997. Sen tunnetuin kappale oli Yhteen yöhön, joka julkaistiin yhtyeen ensimmäisenä singlenä marraskuussa 1996. Yhtye julkaisi ainoan albuminsa Palapeli keväällä 1997. Sävellyksestä vastasi muun muassa poikabändi XL5:enkin taustalla vaikuttanut Kristian Maukonen. Plussan kokoonpano oli tyypillinen tyttöbändi, joiden suosion brittiläinen Spice Girls oli nostanut huippuunsa.
Diskografia > Albumit

Palapeli, #37 (Suomen virallinen lista) (1997, Zoo Music)
Diskografia > Singlet

Yhteen yöhön, #12 (Suomen virallinen lista) (1996, Zoo Music)
Palapeli (1997, Zoo Music)
Aiheesta muualla

Plussan esitystuotanto Suomen äänitearkistossa (1901–1999)
Poutapilviä ja lihapullakuuroja

| Poutapilviä ja lihapullakuuroja> Cloudy with a Chance of Meatballs |
| --- | --- |

Ohjaaja:  Phil Lord Christopher Miller
Käsikirjoittaja:  Phil Lord Christopher Miller
Perustuu:  Judi ja Ron Barrettin lastenkirjaan Cloudy with a Chance of Meatballs
Tuottaja:  Pam Marsden
Säveltäjä:  Mark Mothersbaugh
Leikkaaja:  Robert Fisher Jr.
Pääosat:  Bill Hader Anna Faris James Caan Andy Samberg Bruce Campbell Bobb'e J. Thompson Mr. T Benjamin Bratt Neil Patrick Harris
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures Sony Pictures Animation
Levittäjä:  Sony Pictures Releasing
Ensi-ilta:   2009-09-1818. syyskuuta 2009 (Yhdysvallat)  2010-01-1515. tammikuuta 2010 (Suomi)  
Kesto:  90 minuuttia
Alkuperäiskieli:  englanti
Budjetti:  100 miljoonaa $
Tuotto:  243 miljoonaa $
Seuraaja:  Poutapilviä ja lihapullakuuroja 2
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Poutapilviä ja lihapullakuuroja (engl. Cloudy with a Chance of Meatballs) on vuonna 2009 ensi-iltansa saanut yhdysvaltalainen tietokoneanimaatioelokuva, joka perustuu Judi ja Ron Barrettin tekemään lastenkirjaan Cloudy with a Chance of Meatballs vuodelta 1978. Elokuvan ovat ohjanneet ja käsikirjoittaneet Phil Lord ja Christopher Miller.
Äänirooleissa

| Alkuperäinen ääninäyttelijä | Suomalainen ääninäyttelijä | Rooli |
| --- | --- | --- |
| Max Neuwirth (lapsi)   Bill Hader (aikuinen) | Matias Hangasmaa (lapsi)   Lari Halme (aikuinen) | Flint Lockwood |
| Anna Faris | Paula Vesala | Sam Sparks |
| James Caan | Juha Paananen | Tim Lockwood |
| Andy Samberg | Sami Uotila | "Baby" Brent |
| Bruce Campbell | Aku Laitinen | pormestari Shelbourne |
| Mr. T | Sasu Moilanen | Earl Devereaux |
| Bobb'e J. Thompson | Joona Holmberg | Cal Devereaux |
| Benjamin Bratt | Antti Jaakola | Manny |
| Neil Patrick Harris | Antti Jaakola | Steve |
| Al Broker | Antti Timonen | Patrick Patrickson |
| Lauren Graham | Hanna Kaila | Fran Lockwood |
| Will Forte | Antti Lang | Joe Towne |
| Peter Siragusa | Petrus Kähkönen | Rufus |
| Angela Shelton | Hanna Kaila | Regina Devereaux |
| Neil Flynn | Antti Lang | sääuutiskanavan tuottaja |
| Liz Cackowski | Sanna Majuri | Flintin opettaja |
Tuotanto

15. elokuuta 2006 Sony Pictures Animation julkisti tuottavansa Cloudy with a Chance of Meatballs -lastenkirjaan pohjautuvan animaatioelokuvan. 18. syyskuuta 2008 viihdelehti Variety julkisti Bill Haderin ja Anna Farisin olevan elokuvan pääosissa. Myös pienemmissä rooleissa olevat näyttelijät James Caan, Andy Samberg, Bruce Campbell, Mr. T ja Tracy Morgan julkistettiin.
Aiheesta muualla > Arvostelut

Aleksi Salonen: Poutapilviä ja lihapullakuuroja (2009)  14.1.2010. FilmGoer.[vanhentunut linkki]
Publikaani

Publikaani (lat. publicanus) oli Rooman valtakunnassa henkilö, jolle maksettiin jonkin valtion tehtävän, esimerkiksi veronkannon suorittamisesta. Termi publikaani johtuu latinan sanasta publicum, julkiset asiat. Publikaanit olivat valtion tulojen, verojen ja tullien kanto-oikeuden vuokraajia. Verojen lisäksi publikaanit saattoivat hoitaa esimerkiksi kaivoksia ja laitumia. Tällainen valtion toimintojen ulkoistaminen takasi valtiolle säännölliset tulot, mutta oli altis väärinkäytöksille. Väärinkäytökset puolestaan aiheuttivat katkeruutta roomalaisia kohtaan.
Rooma kantoi hallitsemillaan alueilla veroja ja tulleja sekä eräitä muita maksuja. Ensin arvioitiin lain määräämien maksujen ja verojen kertymä. Sen jälkeen tietyn kantopisteen kanto-oikeuden saattoi ostaa yksityinen liikemies. Tavallisesti ostajat olivat varakkaita roomalaisia yksityishenkilöitä.
Usein rikkaat roomalaiset vuokraajat saattoivat myydä oikeutensa "alivuokraajalle". Tällaisina tulivat kysymykseen esimerkiksi Raamatusta tutut Israelin juutalaiset. Publikaanien ryhmä oli tärkeä, tosin halveksittu, yhteiskuntaluokka.
Uudessa testamentissa mainitut publikaanit olivat juuri tällaisia juutalaisia, jotka olivat tullivuokraajan palveluksessa. Tunnetuimpia heistä oli Sakkeus, joka oli saanut oikeuden Jerikon rajakaupungin tulliasemalle. Kreikankielisessä alkutekstissä Sakkeuksesta käytetään nimitystä arkhitelones, pääveronkantaja, veronkantajien johtaja. Se vastaa nykysuomalaista virkanimikettä verojohtaja.
Koska publikaanit olivat Rooman miehitysvallan palveluksessa, näitä vihattiin oman kansan pettäjinä ja ahneina rahan kerääjinä. He saattoivat periä tulleja ja maksuja enemmän kuin mihin oli oikeus. Näin heille saattoi kertyä taloudellisia pääomia.
Omana aikanaan Jeesus tyrmistytti juutalaista hengellistä ja maallista johtoa menemällä aterialle publikaanin luo. Ateriayhteys symboloi syvää ystävyyttä. Sakkeuksen lisäksi Uusi testamentti mainitsee Leevin, joka liittyi opetuslapseksi ja sai nimen Matteus. Virka tulliaseman alemmalla tasolla jäi. Tulevaisuus jäi mieheltä tämän liittymisen johdosta hämäräksi.
Pohjois-Makedonian presidentti

| Pohjois-Makedonian tasavallan presidentti |
| --- | --- |
 Претседател на Република Северна Македонија
 
 
 Nykyinen Gordana Siljanovska-Davkova 12. toukokuuta 2024 lähtien
Virka-asunto:  Vila Vodno
Kauden pituus:  5 vuotta, uudelleenvalinta mahdollinen
Perustettu:  16. huhtikuuta 1991
Ensimmäinen:  Kiro Gligorov
Kotisivut:  pretsedatel.mk
Pohjois-Makedonian presidentti on Pohjois-Makedonian valtionpäämies.
Nykyisen Pohjois-Makedonian presidentinvirka alkoi maan itsenäisyysjulistuksen jälkeen 8. syyskuuta vuonna 1991.
Presidentillä ei ole suurta toimeenpanovaltaa. Toimeenpanovallan johtaja on Pohjois-Makedonian pääministeri.
Presidentin tulee olla yli 40-vuotias Pohjois-Makedonian kansalainen, joka on asunut maassa vähintään kymmenen vuotta.
Pohjois-Makedonian nykyinen presidentti on Gordana Siljanovska-Davkova.
Presidentit

|  | Presidentti | Virkakausi alkoi | Virkakausi päättyi |
| --- | --- | --- | --- |
| 1 | Kiro Gligorov | 18. syyskuuta 1991 | 4. lokakuuta 1995 |
|  | Stojan Andov (vt.) | 4. lokakuuta 1995 | 17. marraskuuta 1995 |
| 1 | Kiro Gligorov | 17. marraskuuta 1995 | 19. marraskuuta 1999 |
|  | Savo Klimovski (vt.) | 19. marraskuuta 1999 | 15. joulukuuta 1999 |
| 2 | Boris Trajkovski | 15. joulukuuta 1999 | 26. helmikuuta 2004   (kuoli lento-onnettomuudessa) |
|  | Ljupčo Jordanovski (vt.) | 26. helmikuuta 2004 | 12. toukokuuta 2004 |
| 3 | Branko Crvenkovski | 12.toukokuuta 2004 | 12. toukokuuta 2009 |
| 4 | G’orge Ivanov | 12. toukokuuta 2009 | 12. toukokuuta 2019 |
| 5 | Stevo Pendarovski | 12. toukokuuta 2019 | 12. toukokuuta 2024 |
| 6 | Gordana Siljanovska-Davkova | 12. toukokuuta 2024 |  |
Aiheesta muualla

Pohjois-Makedonian presidentin viralliset sivut (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:President of North Macedonia
Käännös suomeksi
Rachel Levine

| Rachel Levine |
| --- | --- |

Yhdysvaltain 17. apulaisterveysministeri
 26. maaliskuuta 2021–  
Presidentti:  Joe Biden
Edeltäjä:  Brett Giroir
Pennsylvanian terveysministeri
 heinäkuu 2017 – 23. tammikuuta 2021  
Kuvernööri:  Tom Wolf
Edeltäjä:  Karen Murphy
Seuraaja:  Alison Beam (vt.)
Henkilötiedot
Syntynyt: 28. lokakuuta 1957 (ikä 66)
Ammatti:  pediatri
Puoliso:  Martha Peaslee (eronneet 2013)
Lapset:  2
Tiedot
Tutkinnot:  Harvardin yliopisto Tulanen yliopisto
Rachel Leland Levine (s. 28. lokakuuta 1957) on yhdysvaltalainen pediatri ja virkamies, joka on toiminut Yhdysvaltain apulaisterveysministerinä 26. maaliskuuta 2021 lähtien.
Levine on lastenlääketieteen ja psykiatrian professori Penn State College of Medicine -yliopistossa. Hän toimi Pennsylvanian terveysministerinä vuosina 2017-2021. Levine on ensimmäinen transsukupuolinen senaatin vahvistama virkamies.
Aiheesta muualla

Kuvia tai muita tiedostoja aiheesta Rachel Levine Wikimedia Commonsissa
Rachel Hurd-Wood

Rachel Hurd-Wood (s. 17. elokuuta 1990 Lontoo) on englantilainen näyttelijä, joka on esiintynyt muun muassa elokuvissa Peter Pan (2003), An American Haunting (2005), Parfyymi (2006) ja Huomenna taistelun alettua (2010).
Hurd-Wood opiskeli University College Londonissa kielitiedettä, mutta jätti tutkintonsa kesken lähtiessään Australiaan Huomenna taistelun alettua -elokuvan kuvauksiin. Vuoden 2010 haastattelussa hän kertoi tulevaisuudenhaaveensa olevan silti ura opettajana.
Aiheesta muualla

Rachel Hurd-Wood Internet Movie Databasessa. (englanniksi)
Rachel Hurd-Wood Elonetissä.
Punanokkalepinkäinen

| Punanokkalepinkäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Vangat Vangidae
Suku::  Harjalepinkäiset Prionops
Laji::  retzii
Kaksiosainen nimi
 Prionops retzii  Wahlberg, 1856 
Katso myös
   Punanokkalepinkäinen Wikispeciesissä   Punanokkalepinkäinen Commonsissa 
Infobox OKNimi-testi OKIUCN-testi OK: 
Punanokkalepinkäinen (Prionops retzii) on afrikkalainen, Somalian eteläosista Kenian kautta Etelä-Afrikkaan saakka ulottuvalla alueella elävä varpuslintu, jonka holotyypin Johan August Wahlberg kuvaili Okavangolta 1856.
Pulkkilan kirkko

| Pulkkilan kirkko |
| --- | --- |
 Pulkkilan kirkko kesäaikaan.
Sijainti:  Pulkkila
Seurakunta:  Siikalatvan seurakunta
Rakentamisvuosi:  1909
Suunnittelija:  Josef Stenbäck
Materiaali:  puu
Tyylisuunta:  uusgotiikka
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pulkkilan kirkko on Josef Stenbäckin suunnittelema kirkko Pulkkilassa Pohjois-Pohjanmaalla. Kirkko rakennettiin vuosina 1908–1909 ja sitä peittää laudoitus, jossa on käytetty hyväksi koristeellisia muotoja. Muodoltaan kirkko on tasavartinen ristikirkko, ja keskellä kirkkoa on avorakenteinen torni. Istumapaikkoja lehtereineen on 570 ja pinta-alaa 445 neliömetriä. Kirkossa on satulakatto ja korkeat päädyt. Tyylisuunta on uusgotiikka ja jugend. Kirkkoa on korjattu vuosina 1928, 1962 ja 1975.
Kirkon erillinen kellotapuli on rakennettu jo vanhan kirkon aikoihin vuonna 1843. Sen on suunnitellut Carl Ludvig Engel Suomen intendentinkonttorissa.
Pneumaattiset urut on rakentanut Kangasalan urkutehdas vuonna 1949 ja niissä on 13+2 äänikertaa ja kaksi sormiota. Alttaritaulun Ristiinnaulittu on maalannut Mikael Toppelius. Kellot ovat vuosilta 1830 ja 1845. Vanhempi kello on tunnetun kellonvalajan Mikael Rostedtin tekemä.
Pulkkilan vanha kirkko

Ensimmäinen kirkko lienee rakennettu Pulkkilaan jo vuonna 1671. Toisen kirkon rakensi Jaakko Suonperä vuosina 1768–1769. Tyyliltään Suonperän suunnittelema kirkko oli tyypillinen pohjalainen ristikirkko. Nykyisessä kirkossakin esillä oleva alttaritaulu valmistui toiseen kirkkoon vuonna 1770. Kirkon saarnastuoli, niin ikään Toppeliuksen maalaama, on siirretty Raahen museoon.
Toinen kirkko purettiin uuden kirkon tieltä Senaatin suostumuksella vuonna 1908. Vanhan vaatimattoman näköisen kirkon tilalle haluttiin vuosisadan vaihteen koristeellisia muotoja. Heikki Klemettiä vanhan kirkon repiminen närkästytti, ja hän kuvaa muutosta seuraavasti: Sankeyn sävel körttinuotin tilalle, purjehdusseuran paviljonki herranhuoneen raunioille.
Aiheesta muualla

Kuvia tai muita tiedostoja aiheesta Pulkkilan kirkko Wikimedia Commonsissa
Pulkkilan kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Siikalatvan seurakunta – kuvia Pulkkilan kirkosta (Arkistoitu – Internet Archive)
Vuonna 1908 purettu vanha kirkko
Pulkkilan nykyinen kirkko valmistumisensa aikoihin
Raymond Suvigny

| Mitalit | Mitalit | Mitalit |  |
| --- | --- | --- | --- |
|  Raymond Suvigny vuonna 1932. |  Raymond Suvigny vuonna 1932. |  Raymond Suvigny vuonna 1932. |  |
Maa:   Ranska
Miesten painonnosto
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1932 | höyhensarja |  |
Raymond André Marie Suvigny (21. tammikuuta 1903 Pariisi – 26. lokakuuta 1945 Pariisi) oli ranskalainen painonnostaja. Hän voitti kultaa höyhensarjassa vuoden 1932 kesäolympialaisissa Los Angelesissa. Hän oli osallistunut aiemmin vuoden 1924 kesäolympialaisiin Pariisissa.
Radioankkuri

Radioankkuri oli syksyyn 2002 asti toiminut merilappilainen paikallisradio, jonka omisti Kaimax Media Oy (entinen  Radio Meri-Lappi Oy) . Kanava perustettiin vuonna 1990. Kanavan toimitus sijaitsi Kemin Sairaalakatu 2:n toisessa kerroksessa Pohjolan Sanomien toimirakennuksessa. Kanava toimi taajuudella 98,8 MHz, ja sen kuuluvuusalue kattoi kaikki Meri-Lapin kunnat.
Syksyllä vuonna 2002 asema liittyi SBS:n Iskelmä-ketjuun, jolloin asema muuttui Iskelmä Ankkuriksi.
Punanokka-aratti

| Punanokka-aratti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Siniaratit Pionus
Laji::  sordidus
Kaksiosainen nimi
 Pionus sordidus  (Linnaeus), 1758 
Katso myös
   Punanokka-aratti Wikispeciesissä   Punanokka-aratti Commonsissa 
Infobox OKNimi-testi OKIUCN-testi OK: 
Punanokka-aratti (Pionus sordidus) on eteläamerikkalainen papukaija. Sen elinympäristö ulottuu Venezuelasta Kolumbiaan, Ecuadoriin, Peruun ja Boliviaan. Siitä tunnetaan kuusi alalajia. Lajin holotyypin kuvaili Carl von Linné Venezuelasta 1844.
Raymond Séguy

Raymond Gaston Joseph Séguy (8. joulukuuta 1929 Rieupeyroux – 21. maaliskuuta 2022) oli ranskalainen roomalaiskatolinen piispa. Hänet vihittiin papiksi 18. syyskuuta 1954 ja nimitettiin Gapin hiippakunnan johtoon 14. lokakuuta 1981. Piispaksi vihkiminen seurasi 22. marraskuuta. Pääkonsekraattorina toimi Roger Joseph Bourrat, jota avustivat Bernard Louis Auguste Paul Panafieu ja Robert-Joseph Coffy.
Séguy sai 31. heinäkuuta 1987 nimityksen Autunin piispaksi, jona hän toimi, kunnes jäi eläkkeelle 8. huhtikuuta 2006.
Public school

Public school tarkoittaa Yhdistyneessä kuningaskunnassa yleensä tiettyjä Englannin ja Walesin maksullisia yksityiskouluja. Termi on nykyään vanhentunut ja hiukan harhaanjohtava, sillä lähes kaikissa muissa englanninkielisissä maissa sitä käytetään tarkoittamaan valtion tai jonkin muun julkisen (engl. public) tahon hallinnoimaa, ilmaista koulutusta tarjoavaa koulua. Tällaisista kouluista käytetään Britanniassa yleensä nimitystä ”state school” (valtion koulu).
Public school tarkoittaa yleensä vain toiselle sukupuolelle (useimmiten pojille) tarkoitettua sisäoppilaitosta, jossa oppilaat ovat noin 13–18-vuotiaita. Monet kouluista ovat vanhoja – useimmat on perustettu 1700- tai 1800-luvulla, ja jotkut ovat yli 400 vuotta vanhoja. Tällaisiin kouluihin liitetäänkin yleensä vahvasti pitkä historia ja korkea akateeminen taso. Tunnetuimpia public schooleja ovat Charterhouse School, Eton College, Harrow School, Merchant Taylors' School, Rugby School, St Paul's School, Shrewsbury School, Westminster School ja Winchester College.
Terminologia

Public school -termin alkuperä on aikakaudella, jolloin Englannissa ja Walesissa ei vielä ollut minkäänlaista kattavaa julkista koulutusjärjestelmää. Private school (yksityinen koulu) viittasi tuolloin yksityishenkilöiden johtamiin ja omistamiin kouluihin, jotka yleensä toimivat heidän omissa kodeissaan, kun taas public school tarkoitti jonkin järjestön tai yhteisön omistamia kouluja. Ilmaisuun vielä nykyäänkin liitetty yläluokkaisuus on peräisin 1800-luvulta, jolloin vain aatelisilla ja rikkailla porvareilla oli varaa kustantaa lapsilleen koulutus jossakin näistä kouluissa. Lukukausimaksut ovat vieläkin varsin korkeita – esimerkiksi Eton Collegessa vuosittainen maksu oli vuonna 2022 yli 44 000 puntaa.
Nykyään yleisin nimitys valtiosta riippumattomille (yksityisille) kouluille on Britanniassa ”independent school”. Kaikkien tällaisten koulujen ei kuitenkaan katsota ansaitsevan public school -nimitystä, vaan sitä käytetään vain vanhimmista ja arvostetuimmista yksityiskouluista. Skotlannissa ja Pohjois-Irlannissa sijaitsevista yksityiskouluista käytetään ainoastaan nimitystä independent school, ja public school voi näillä alueilla ajoittain tarkoittaa valtion omistamaa koulua.
Pohjois-Makedonian käsipallomaajoukkue

Pohjois-Makedonian käsipallomaajoukkue edustaa Pohjois-Makedoniaa miesten kansainvälisissä käsipallo-otteluissa. Sitä hallinnoi Pohjois-Makedonian käsipalloliitto.
Joukkue aloitti toimintansa vuonna 1993 Pohjois-Makedonian, tuolloisen Makedonian tasavallan, itsenäistyttyä Jugoslaviasta.
Pohjois-Makedonia on selviytynyt arvokisoihin 16 kertaa vuoden 2024 EM-kilpailut mukaan lukien. Sen paras sijoitus on viides sija EM-kilpailuissa 2012.
Arvokisasijoitukset > Kesäolympialaiset

1996–2016 – ei selviytynyt kisoihin
Arvokisasijoitukset > MM-kilpailut

1993–1997 – ei selviytynyt kisoihin
1999 – 18.
2001–2007 – ei selviytynyt kisoihin
2009 – 11.
2011 – ei selviytynyt kisoihin
2013 – 14.
2015 – yhdeksäs
2017 – 15.
2019 – 15.
2021 – 23.
2023 – 27.
Arvokisasijoitukset > EM-kilpailut

1994–1996 – ei selviytynyt kisoihin
1998 – 12.
2000–2010 – ei selviytynyt kisoihin
2012 – viides
2014 – kymmenes
2016 – 11.
2018 – 11.
2020 – 15.
2022 – 22.
2024 – 17.
Käännös suomeksi
Poppelikumpu

Poppelikumpu (engl. Olobob Top) on vuonna 2017 julkaistu animaatio, jota alun perin esitettiin Isossa-Britanniassa muun muassa S4C-kanavalla. Tarinan päähahmoja ovat poppelit Tipa, Lalla ja pikkuisin Nopsu, joiden elämää ohjelmassa seurataan. He leikkivät, seikkailevat ja ratkovat yhdessä eteen tulevia pulmia. Joka jaksossa he keräävät keskenään tai yhdessä erilaisten eläinhahmojen kanssa Poppelikummun väreistä, muodoista ja kappaleista uuden hahmon ystäväkseen. 52-jaksoinen sarja opettaa yhteistyöhön ja ratkomaan erilaisia eteen tulevia kysymyksiä.
Jaksot

Ensimmäinen jakso esitettiin ensi kertaa CBeebies-kanavalla 17. kesäkuuta 2017.
Huiskun pesä
Kurkota tähtiin
Huono tuuri
Lumipopit
Retkellä
Sukkela suihkis
Leija
Pikku Tsuku
Pikpik
Suursiivous
Vene vesillä
Haituvia
Jalat
Lennipuu
Nopsun hotelli
Palkintojenjako
Pähkinäkirjasto
Yhteinen leikki
Nopsupallo
Yökylässä
Aarteen jäljillä
Lehtinäytös
Naamiaiset
Plip Plop
Pitkä ruoho
Ilmapallo
Osku Olematon
Luurupäivä
Auttamisen iloa
Rapuja
Lallan laulu
Toukka
Mullinmallin
Roinaa
Kuorekkaat
Outo purkki
Kala puussa
Jättikiviä
Keiju
Hikka
Vuori
Älykoje
Matkija
Pusero
Työmatka
Hattu
Näkymätön
Iso kelju
Bussi
Ajatuksia
Uutisia
Kylmä
Näyttelijät

Suomenkieliset äänet
Lassi Hirvonen
Esteri Seppälä
Taia Heinonen
Bruno Lähteenmäki
Hermanni Kemppainen
Markus Niemi
Theresa Heinonen
Näyttelijät > Käännös

Siiri Turunen, Fiable Oy
Näyttelijät > Tuotanto

Uptempo Oy
Pinja

| Pinja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Havupuut Pinophytina
Luokka::  Havupuut Pinopsida
Lahko::  Pinales
Heimo::  Mäntykasvit Pinaceae
Suku::  Männyt Pinus
Laji::  pinea
Kaksiosainen nimi
 Pinus pinea  L. 
Katso myös
   Pinja Wikispeciesissä   Pinja Commonsissa 
Infobox OKNimi-testi OKIUCN-testi OK: 
Pinjan käpyjä ja siemeniä
Pinja (Pinus pinea) on mäntyjen (Pinus) sukuun kuuluva havupuu, jonka alkuperäistä esiintymisaluetta on Etelä-Eurooppa. Pinjan syötäviä siemeniä on käytetty hyödyksi jo esihistoriallisilta ajoilta. Sitä käytetään nykyisin myös koristekasvina ja voidaan kasvattaa bonsai-puuna.
Kuvaus

Pinja voi kasvaa 25 metriä korkeaksi, mutta jää useimmiten 12–20 metrin mittaiseksi. Puun kasvutavalle on tyypillistä sateenvarjon muoto, jossa lyhyen rungon päässä on leveä tasaisesti kaartuva tai lähes tasainen latvus. Kävyt ovat 8–15 cm pitkiä, ja siementen valmistuminen kestää 36 kuukautta. Siemenet ovat suuria, väriltään vaaleanruskeasta valkoiseen ja 2 cm pitkiä. Niissä on surkastunut 4–8 mm:n pituinen siipi, joka karisee herkästi pois. Siipi on tehoton tuulilevitykseen, ja siemeniä levittävätkin eläimet, kuten siniharakka (Cyanopica cyanus).